Diari Oficial de la Generalitat Valenciana


Sumari del DOGV 9517, del 23-01-2023 (2023/371)

ACORD número 2757/X, de 10 de gener de 2023, de la Mesa de les Corts Valencianes, pel qual s'aprova el Pla anual de control financer permanent del Síndic de Greuges per a l'exercici 2023.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9517

Data del DOGV
:   23-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/371


Data del document
:   10-01-2023

Organisme emissor
:   Corts Valencianes

Tipus de document
:   Acord

ACORD número 2757/X, de 10 de gener de 2023, de la Mesa de les Corts Valencianes, pel qual s'aprova el Pla anual de control financer permanent del Síndic de Greuges per a l'exercici 2023. [2023/371]  
La Mesa de les Corts Valencianes, en la reunió del 10 de gener de 2023, ha tingut coneixement de la proposta de Pla anual de control financer permanent del Síndic de Greuges de la Comunitat Valenciana per a l'exercici 2023, elevat per la Intervenció de la cambra.  
Atès l'Acord de la Mesa de les Corts Valencianes 2.979/IX, de 13 de novembre de 2018, pel qual es confereix a la Intervenció de la cambra el control financer permanent ?a partir de l'1 de gener de 2019- de l'activitat econòmica del Síndic de Greuges, complint així la previsió establida en l'article 34 del reglament d'organització i funcionament d'aquesta institució comissionada de les Corts Valencianes.  
  
Així mateix, atès l'article 91 de la Llei 2/2021, de 26 de març, del Síndic de Greuges de la Comunitat Valenciana, el qual disposa que «sense perjudici de les facultats de la Sindicatura de Comptes, l'examen dels comptes del Síndic de Greuges correspon a les Corts Valencianes.»  
  
Atès que el control financer té per objecte verificar que l'actuació de l'administració en l'aspecte economicofinancer s'ajusta a l'ordenament jurídic, com també als principis de bona gestió financera, i busca optimitzar els recursos públics posats a la disposició d'aquella; definició sustentada per l'article 24 de l'Acord de la Mesa de les Corts Valencianes sobre les Normes sobre règim econòmic i pressupostari de les Corts Valencianes (BOCV número 283, de 07.11.2014) en la redacció de l'Acord 1.060/X, de 10 de novembre de 2020.  
  
Per tal d'aconseguir-ho en l'àmbit de la institució comissionada del Síndic de Greuges i atesos els mitjans disponibles limitats i les prioritats existents, la Intervenció de les Corts Valencianes proposa aprovar el Pla anual de control financer permanent del Síndic de Greuges per a l'exercici 2023, l'abast del qual es concreta en el punt tercer d'aquest acord.  
  
Atesos els antecedents abans esmentats i la proposta elevada per la Intervenció de les Corts Valencianes, la Mesa adopta el següent:  
  
  
Acord  
  
Primer. Aprovar el Pla anual de control financer permanent del Síndic de Greuges corresponent a l'exercici 2023, amb l'objecte i l'abast d'actuacions que conté el punt tercer d'aquest acord.  
  
Segon. La Intervenció de les Corts Valencianes durà a terme l'execució d'aquest pla i, a tal fi, pot:  
a) Proposar, a través de la Secretaria General de les Corts Valencianes i els seus serveis, la col·laboració que resulte necessària per a dotar-se de mitjans adequats i suficients que permeten portar a bon fi els seus treballs.  
b) Dictar les instruccions que estime convenients per a l'execució correcta del pla.  
c) Modificar aquest pla per algun dels motius següents:  
1. A conseqüència de la necessitat d'incloure controls específics en virtut d'una sol·licitud de la Mesa de les Corts Valencianes o per manament legal.  
2. Quan es produïsquen variacions en l'estructura orgànica del Síndic de Greuges.  
3. Per a evitar duplicitats de treballs respecte dels realitzats per altres institucions de control públic.  
4. Per insuficiència de mitjans o altres raons degudament ponderades de les quals s'ha de donar compte a la Mesa de les Corts Valencianes a través de la Secretaria General.  
  
Tercer. Establir l'objecte i l'abast de les actuacions de control a realitzar en el Síndic de Greuges en els termes expressats en el quadre següent:  
Quart. Publicar aquest acord en el Diari Oficial de la Generalitat Valenciana, en el Butlletí Oficial de les Corts Valencianes i en el portal de transparència de les Corts Valencianes.  
  
Palau de les Corts Valencianes  
València, 10 de gener de 2023  
  
El president  
Enric Morera i Català  
  
La vicepresidenta primera  
(secretària en funcions)  
María José Salvador Rubert